b'\n_START_ARTICLE_\nNatriumvismutaatti\n_START_SECTION_\nRakenne\n_START_PARAGRAPH_\nYhdiste muodostaa ilmeniitin alkeiskoppirakenteen. Bi\xe2\x81\xb5\xe2\x81\xba-ionit ovat happien ymp\xc3\xa4r\xc3\xb6imin\xc3\xa4 oktaedrisin\xc3\xa4 komplekseina (BiO\xe2\x82\x86), jotka muodostavat tasokerroksia. Kerrosten v\xc3\xa4liss\xc3\xa4 vaihtelevat Na\xe2\x81\xba muodostamat tasokerrokset.\n_START_SECTION_\nTurvallisuus\n_START_PARAGRAPH_\nNaBiO\xe2\x82\x83 on liev\xc3\xa4sti ihoa ja silmi\xc3\xa4 mekaanisesti \xc3\xa4rsytt\xc3\xa4v\xc3\xa4 aine. Nieltyn\xc3\xa4 se on kohtalaisen myrkyllinen aine, ja oireet ovat osin samat kuin lyijymyrkytyksess\xc3\xa4. Myrkytyksess\xc3\xa4 ilmenee vatsakipua ja oksentelua. Suuret annokset aiheuttavat ripulia ja kuoleman. Jatkuva altistus aineelle aiheuttaa pysyv\xc3\xa4n munuaisvaurion (nefropatiaa). Myrkyllisyys johtuu vismutin myrkyllisyydest\xc3\xa4. Kaikki koe-eli\xc3\xb6t tappava minimiannos eli LD100 rotille suun kautta on 720 mg/kg ja j\xc3\xa4niksille 510 mg/kg.'